
A művészetet formáló erő: betegség

Tanulmányomat abból a célból kezdtem el írni, hogy megvizsgáljam a művészetet a biológia szemszögéből. (Összeboronálni) Ha jobban belegondolunk akkor számos olyan híres festő géniuszt ismerhettünk meg életünk során, aki valamilyen betegségben szenvedett. A betegség és a művészetük elismertsége vajon összefügg? Szerintem igen és sokan tudatosan használták azt.Vegyük sorra az Alzheimer szindrómát, színtévesztést, szürkehályogot, szifiliszt, mentális betegségeket! Nemcsak átlagembereket érintő kórképekről van szó. A művész még egyfajta „kiválasztottként” sem mentesül a megbetegedések alól, bár hajlamosak vagyunk azt gondolni, hogy a festmények csak önmagukért születtek, egy pillanatnyi érzés eredményeként.
Csodáljuk Monet sárgás hangulatú, impresszionista képeit, El Greco nyurga alakjait, a vibráló pasztell képeket Degastól; tényként elfogadva, ez az ő festői stílusa. Dolgozatomat viszont az én egyik személyes kedvencem köré építettem fel Edvard Munch személyére, munkásságára és a nála fellépő depresszió, szorongás komplex tünetegyüttesére.
Viszont tanárszakosként fontosnak tartom azt, hogy megvizsgáljam ezt az oktatás szemszögéből is. Szeretném felhívni a figyelmet a művészeti oktatásfontosságára. A szorongás különbözőképp hathat az egyénre, egyaránt lehet pozitív vagy negatív hatása. Mindenki szorong – és ezzel egy bizonyos határig nincs is semmi baj! A szorongásban, kóros szorongásban, vagy mentális betegségben szenvedő betegek rajzain felelhetők bizonyos jellemvonások, amik jellemzően csak az ilyen típusú embereknél jelenik meg, mint maga Munch is volt. Dolgozatomban a festmények elemzésének segítségével tárjuk fel a szorongás hatasait az egyénre és a művészet által próbáljuk gyógyítni azt.



